PIELIKUMS

ZPRAP 26.04.2016. sēdes

lēmumam Nr.171, Prot Nr.35.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienība, padotības iestāde, arī atvasināta publiskā persona, un kapitālsabiedrība**, kas iesniedz projekta ideju izskatīšanai IPAK | Zemgales Plānošanas reģions |
| 2. | **Projekta** **nosaukums** (arī angļu valodā, ja projekta valoda būs angļu valoda) | “Izglītība, apmācības un nodarbinātība amatniecības nozarē”/ "Education, Training and Employment for Crafts”( ETEC) |
| 3. | **Projekta statuss uz idejas iesniegšanas brīdi** (uzsākta projekta izstrāde, izstrādāts tehniskais projekts, projekts sagatavots iesniegšanai) | Uzsākta projekta izstrāde |
| 4. | **Programma**/aktivitāte, kurā plānots pieteikt projektu  Datumi, no kura līdz kuram projektus var iesniegt programmā | Programma – Starpreģionu sadarbība programma INTERREG EUROPE 2014. - 2020. gadam2.prioritāte: **Mazo un vidējo uzņēmumu konkurētspēja**2.1. Uzlabot MVU konkurētspējas politikuProjekta iesniegšanas termiņš –12.05.2016 |
| 5. | Īss projekta ietvaros **plānoto darbību apraksts** (darbības, pasākumi, arī mērķa grupas) | **Projekta mērķis:**  Projekta mērķis ir izveidot ciešu saikni starp izglītību, apmācību sistēmu un ražošanas sistēmu tādējādi palielinot nodarbinātību, kā arī, balstoties uz uzņēmumu vajadzībām, uzlabot izglītības un apmācības sistēmu ļaujot jauniešiem tikt nodarbinātiem vai izveidot savu uzņēmējdarbību.  **Projekta ietekme:**  Darbības programmas “Izaugsme un nodarbinātība ” IZM pārziņā 7.2.1.2. “Sākotnējās profesionālās izglītības programmu īstenošana garantijas jauniešiem sistēmas ietvaros”  **Projekta mērķa grupa:**  Jaunieši, kuri nemācās un nav nodarbināti līdz 29 gadu vecumam (ieskaitot), pašvaldības.  **Projektā plānotās aktivitātes:**   * Starptautiskā politikas apmaiņas pieredze, identificējot, analizējot un apmainoties ar zināšanām starp partnerreģioniem jauniešu ilgtspējīgai integrācijai darba tirgū * Starptautiski mācību braucieni un tematiskie semināri * Darba grupu izveide partnerreģionos ar Latvijas iesaistīto pušu rīcības grupu – IZM,EM, KM, LM, LAK, LTRK, u.c. * Rīcības plāna izstrādāšana sadarbības pieredzes integrēšanā darbības programmā” Izaugsme un nodarbinātība”   **Projekts atbilst sekojošiem plānošanas dokumentiem:**   * Izglītības attīstības pamatnostādnes 2014.-2020.gadam Rīcības virzienam: 1.1. Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīvesveida veicinoša izglītības satura pilnveide * Zemgales plānošanas reģiona Attīstības programmas 2015.- 2020.gadam Rīcības daļas 2. Prioritātes „Elastīga izglītība mūža garumā” Rīcības virzienu (RV) 2.1. ”Sekmēt radošuma un uzņēmējdarbības prasmju attīstoša izglītības piedāvājuma un aktivitāšu ieviešanu reģiona izglītības iestādēs”, un RV 2.2. ”Uzlabot mūžizglītības piedāvājumu un pieejamību” rīcību 2.2.1. ”Koordinēti īstenot Zemgales reģiona iedzīvotāju profesionālās kompetences pilnveides pasākumus” |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Apmācību sistēma, kas balstās uz starptautisko mācību braucienu un tematisko semināru iegūtām zināšanām, uzlabojot un aizsargājot kultūras mantojumu, kā arī sniedzot iespējas jauniešiem apgūt arodu un pasaules darba tirgu darbu (kā darba ņēmēji vai uzņēmēji); * Partnerreģionu jauniešu nodarbinātības politikas instrumentu uzlabošana, īpaši pievēršot uzmanību: * atbalsta pasākumi jauniešiem bezdarbniekiem un NEET, kas tiek balstītas uz politiku izglītības, apmācības un iekļaušanu darba tirgū;  - jauniešu integrācijas pasākumi darba tirgū, jo īpaši amatniecības nozarē gan kā darba ņēmējiem, gan kā uzņēmējdarbības veicējiem; - pakalpojumi nodarbinātībā un pirmā iekļaušanās darba tirgū jauniešiem, piemēram, stažēšanās un mācekļa prakses; - apmācības un darba izvietošana, pamatojoties uz darbu, kas tiek balstīts mācīšanās vidē (apmācību sistēma, kur kā centrālā ass tiek definētas praktiskas iemaņas un prasmes apvienojumā ar tehnoloģiskām prasmēm); - papildus pakalpojumi un / vai stimuli uzņēmumu radīšanai un pašnodarbinātībai, tostarp paaudžu maiņa. * Darba grupu organizēšana ar Latvijas iesaistīto pušu rīcības grupu – EM, IZM,EM, KM, LM, LAK, LTRK, u.c. * Rīcības plāna izstrādāšana sadarbības pieredzes integrēšanā darbības programmā ”Izaugsme un nodarbinātība”; * Rīcības plāna īstenošanas uzraudzība. |
| 7. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Īstenojot projektu, Zemgales plānošanas reģiona administrācijas un reģionu pašvaldību darbiniekiem un politikas veidotājiem būs iespēja paaugstināt savu kapacitāti un pieredzi, īstenojot un uzraugot darbības programmu “Izaugsme un nodarbinātība”, kā arī tiks nodrošināta Zemgales plānošanas reģiona Attīstības programmas 2014.-2020.gadam rīcības virzienu īstenošana. Zemgales plānošanas reģions veic mērķtiecīgu darbību amatniecības sektora attīstībai ne tikai reģionā, bet arī Latvijā. Līdz šim ir realizēts Latvijas-Lietuvas pārrobežu sadarbības projekts, kura ietvaros izveidoti 9 Amatniecības un mākslas centrus Zemgalē, izveidots sadarbības tīkls, kā arī Tradicionālās amatniecības un mākslas industrijas attīstības programma 2011.-2016.gadam. Lai nodrošinātu plānošanas dokumenta izpildi, no 2012. gada līdz 2014.gadam tika ieviests Starpreģionu sadarbības programmas INTERREG IVC projekts *„Regio Crafts”*, kura rezultātā tika iniciēta normatīvās bāzes uzlabošana, pārņemot partneru labās prakses. 2014.gadā tika izstrādātas Rekomendācijas amatniecības nozares prakses pārņemšanai, kur kā vienā no rekomendācijām ir iniciēt arī Amatniecības iekļaušanu Radošo industriju definīcijā. |
| 8. | **Projekta idejas iesniedzēja funkcija**, kas tiek nodrošināta, īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu, kā arī pašvaldību un citu valsts pārvaldes iestāžu sadarbību un projektu izstrādi. Projektā plānotās aktivitātes palīdzēs sasniegt Zemgales plānošanas reģiona attīstības programmā un Rīcības plānā nospraustos mērķus. |
| 9. | Projekta ietvaros plānotā sadarbība/**projekta partneri** un to loma | Vadošais partneris:  Toskānas Mākslas un tradicionālās amatniecības centrs (ARTEX),( Itālija)  Projekta partneri:   * Zemgales plānošanas reģions (Latvija) * Budapeštas uzņēmējdarbības aģentūra (Ungārija) * Seviļas Tirdzniecības kamera ( Spānija) * Īrijas Dizaina un amatniecības padome( Īrija) * Hudersfīldas tekstila ekselences centrs (Anglija) * Portu Tirdzniecības kamera ( Portugāle) * Nīderlandes Amatniecības padome (Nīderlande) * Francijas amatniecības asociācija ( Francija) |
| 10. | **Finansējuma avots** (fonds) | Starpreģionu sadarbība programma INTERREG EUROPE 2014. - 2020. gadam |
| 11. | Projekta **kopējais** indikatīvais **finansējums (EUR)**, no tā: | 2 000 000 EUR |
| **Projekta idejas iesniedzēja budžeta daļa projektā** (EUR), no tā: | Indikatīvi 170 000 EUR |
| Programmas līdzfinansējuma daļa (EUR) | 144 500 EUR (85%) |
| Pašu līdzfinansējuma daļa (EUR) |  |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 25 500 EUR (15%) |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 170 000 EUR |
| 12. | Indikatīvais projekta ī**stenošanas laiks** (no - līdz) | 01.2017 – 01.2022 ( 3 gadi – ieviešanas, 2 gadi – uzraudzības fāze) |
| 13. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales plānošanas reģiona budžeta līdzekļiem. |

Izpilddirektors (personīgais paraksts) Valdis Veips